proxectonos/corpus_dominio_legal_administrativo_tmp huggingface dataset:
15/02/2012 | Administración LocalMunicipal
Mazaricos
Anuncio aprobación inicial do Regulamento de creación de ficheiros de datos

Aprobado inicialmente, na sesión plenaria celebrada en data 26 de Xaneiro de 2012, o Regulamento de creación de ficheiros de datos de carácter persoal do Concello de Mazaricos que incorpora no seu Anexo I os seguintes ficheiros: “Axentes de promoción económica” e “Participantes en accións de promoción do emprego”, de conformidade co establecido na lexislación en vigor exponse ao público polo prazo de 30 días hábiles para que neste prazo os interesados poidan examinar o expediente e presentar as reclamacións ou suxerencias que estimen oportunas. Mazaricos, a 1 de Febreiro de 2012. O ALCALDE Asdo. José M. Santos Maneiro
15/02/2012 | Administración LocalMunicipal
Ames
Inicio expedientes sancionadores de tráfico

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e de procedemento administrativo común (B. O. E.285, de 27 de Novembro de 1992), faise pública notificación da iniciación dos expedientes sancionadores que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o Tesoureiro do Concello e o órgano competente para a súa resolución é o Ilmo. Sr. Alcalde, de conformidade co disposto no art.69.2 do Real Decreto 339/1990, de 2 de Marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ap Rexistro xeral do Concello de Ames sito na Pza do Concello 2, Bertamiráns, Ames. No suposto de non presentar alegacions dentro do prazo establecido o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993 de 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave dacordo co previsto no art 67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licencia de conducir. Lugar e forma de pago: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos nº 6, bx, en horario de 8:30 a 14:30 horas de luns a venres e de 16:15 a 18:30 de luns a xoves (Teléfono 981 88 49 19, Fax 981 89 16 92 e mail: ames@canaltributos. com) O que se publica para coñecemento dos interesados. En Ames, a 26 de xaneiro de 2012 O Alcalde-Presidente Asdo: D. Santiago V. Amor Barreiro
15/02/2012 | Administración LocalMunicipal
Cariño
Aprobación inicial modificación ordenanzas fiscais

Polo Pleno do Concello, en sesión ordinaria celebrada o día tres de febreiro de 2012 adoptaronse os acordos de aprobación inicial das seguintes: –Modificación da ordenanza fiscal nº 6 reguladora da taxa por prestación do servizo de recollida de lixo e residuos sólidos urbáns. –Modificación da ordenanza fiscal nº 9 reguladora da taxa pola prestación do servizo de subministro de auga. –Modificación da ordenanza reguladora da venda ambulante dentro do termo municipal. O que se fai público durante o prazo de trinta días hábiles, contados desde o seguinte ó da publicación do presente anuncio no Boletín Oficial da Provincia, ó fin de que polos interesados se poida examina-lo expediente e presenta-las reclamacións que estimen oportunas de conformidade co disposto no artigo 17 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais. De non se presentar reclamacións entenderanse definitivamente adoptados os acordos, procedéndose a publicar o texto das modificacións introducidas nas ordenanzas, no Boletín Oficial da Provincia. Cariño a 7 de febreiro de 2012. A Alcaldesa. Martin Rafael Puyals Vidri
15/02/2012 | Administración LocalMunicipal
Boqueixón
Requirimento limpeza da leira nº 94, polígono 507, do lugar de Ardilleiro, San Lourenzo da Granxa

En relación coa leira número 94, polígono 507, de Ardilleiro, San Lourenzo da Granxa, presentouse no Concello de Boqueixón, solicitude de requirimento de limpeza da mesma por estar con abundante biomasa vexetal e preto de casas. A Lei 3/2007, do 9 de abril, de prevención e defensa contra os incendios forestais de Galicia establece nos seus artigos 7, 21 e 22 e outras disposicións normativas relativas á prevención de incendios forestais, establecen a obriga de que os propietarios de terreos forestais ou situados en zona de influencia forestal están obrigados a manter as leiras limpas de biomasa vexetal. Ademais nos 50 metros desde a extrema da propiedade non poderá haber especies sinaladas na disposición adicional terceira da citada lei: piñeiros, eucaliptos, xestas, fentos, silvas, toxos, queirugas, carqueixas, acacias e mimosas. Sendo numerosos os propietarios da leira número 94, polígono 507, e descoñecéndose no concello domicilios ou paradoiros actuais de propietarios ou se faleceron, fago saber: Que na Xunta de Goberno que tivo lugar o día 1 de febreiro de 2012 acordouse o seguinte: 1. Requirir aos propietarios citados anteriormente como tales no certificado da Rexistradora da Propiedade e aos propietarios - membros da asociación de veciños de Ardilleiro para que procedan, respecto da leira dedicada a monte número 94, polígono 507 do lugar de Ardilleiro, en prazo de 15 días naturais a executar os traballos de limpeza da biomasa vexetal existente.2. En caso contrario o concello terá facultade para proceder coa realización de execución subsidiaria ou ben forzosa dos citados traballos, repercutíndolle o custo ás persoas obrigadas.3. Proceder a publicar o requirimento a través de Bando e no BOP, para que os interesados poidan consultar o expediente ou facer as alegacións oportunas.4. Dar trámite de audiencia aos propietarios citados anteriormente como tales no certificado da Rexistradora da Propiedade e aos propietarios - membros da asociación de veciños de Ardilleiro para que en prazo de 10 días hábiles formulen alegacións ou presenten documentación oportuna. Boqueixón, 7 de febreiro de 2012. O alcalde: Adolfo Gacio Vázquez.
15/02/2012 | Administración LocalMunicipal
Ames
Iniciación Exptes. sancionadores tráfico

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e de procedemento administrativo común (B. O. E.285, de 27 de Novembro de 1992), faise pública notificación da iniciación dos expedientes sancionadores que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o Tesoureiro do Concello e o órgano competente para a súa resolución é o Ilmo. Sr. Alcalde, de conformidade co disposto no art.69.2 do Real Decreto 339/1990, de 2 de Marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ap Rexistro xeral do Concello de Ames sito na Pza do Concello 2, Bertamiráns, Ames. No suposto de non presentar alegacions dentro do prazo establecido o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993 de 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave dacordo co previsto no art 67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licencia de conducir. Lugar e forma de pago: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos nº 6, bx, en horario de 8:30 a 14:30 horas de luns a venres e de 16:15 a 18:30 de luns a xoves (Teléfono 981 88 49 19, Fax 981 89 16 92 e mail: ames@canaltributos. com O que se publica para coñecemento dos interesados. Ames, 26 de xaneiro de 2012 O Alcalde-Presidente Asdo: Santiago V. Amor Barreiro
15/02/2012 | Administración LocalMunicipal
Cerceda
Medio Ambiente e Sanidade
Información pública do expediente MAS/167 2009, polo que Textil Regueiro, SL solicita licencia de acondicionamento dun local para unha actividade de “taller textil” localizado na rúa Principal s/n (A Tablilla- Rodis- Cerceda)

Dona Eugenia Dolores Antima Martin Lunas Brannigan actuando en nome e representación de Téxtil Regueiro, S. L. solicitoulle a esta alcaldía unha licencia para o acondicionamento dun local destinado a taller téxtil, localizado na rúa Principal (A Tablilla - Rodis - Cerceda). Clave de expediente: MAS/167 2009 Xa que esta solicitude cumpre o disposto no Decreto 133/2008, do 12 de xuño, de avaliación de incidencia ambiental, sométese esta á información pública durante un prazo de 20 días co fin de que as persoas que dalgún xeito se consideraren afectadas pola actividade que se pretende instalar a poidan examinar na Área de Medio Ambiente e Sanidade deste concello e formular por escrito as reclamacións ou observacións que se estimaren oportunas. Este prazo de 20 días comezará a contar a partir do día seguinte a que se publique o presente edicto no Boletín Oficial da Provincia da Coruña e no Diario Oficial de Galicia. Cerceda, 3 de febreiro de 2012 O alcalde José García Liñares
15/02/2012 | Administración LocalMunicipal
Cambre
Expedientes de vehículos abandonados

Incoados os expedientes de vehículos abandonados que se relacionan, e logo de intentar a notificación aos seus propietarios sen que esta se puidera efectuar, de acordo co establecido no artigo 59.5 da Lei 30/92, do 26 de novembro, se publica este anuncio no Boletín Oficial da Provincia facendo constar que para os efectos previstos nos artigos 85 e 86 do Real decreto lexislativo 339/1990, do 2 de marzo, polo que se aproba o texto articulado da Lei sobre tráfico, circulación de vehículos a motor e seguridade vial ponse en coñecemento dos propietarios dos vehículos relacionados a continuación que os mesmos permaneceron estacionados por un período superior a un mes no mesmo lugar, presentando desperfectos que fan imposible o seu desprazamento polos seus propios medios. Por todo isto, e ao abeiro do disposto nos artigos 85 e 86 do Real decreto lexislativo 339/1990, do 2 de marzo, requíreselles para que dentro do prazo dun mes, a contar a partir do día seguinte ao desta publicación, retiren os vehículos incluidos nesta relación do lugar no que se atopan estacionados, advirtíndolles que transcorrido o prazo dun mes desde a publicación deste requirimento sen que se retiren, os vehículos pasarán a ter a consideración de residuos sólidos urbanos e procederase a súa eliminación de acordo coa normativa ambiental aplicable. Esta resolución non pon fin á vía administrativa, e por tratarse dun acto de trámite non cabe recurso contra a mesma, todo isto de acordo cos artigos 107 e seguintes da Lei 30/1992, do 26 de novembro. Cambre, 07 de febreiro de 2012. O alcalde Manuel Rivas Caridad
15/02/2012 | Administración LocalMunicipal
Boqueixón
Aprobación de padróns de sumidoiros e abastecemento

Exposición pública do padrón das taxas polos servizos de abastecemento de auga e saneamento Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 4.º trimestre de 2011, o citado padrón estará a disposición do público durante 15 días desde a publicación deste anuncio no BOP na oficina de ESPINA & DELFÍN, S. L., situada no Forte (Casa Consistorial), en horario de 9.00 a 13.30 horas, os luns e xoves, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria. O pago poderá efectuarse nas oficinas da empresa ESPINA & DELFÍN, S. L. abertas ao público de 9.00 a 13.30 horas, os luns e xoves, en período voluntario ate ó vindeiro 15 de abril. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Boqueixón, 8 de febreiro de 2012. O alcalde Asdo. Adolfo Gacio Vázquez
15/02/2012 | Administración LocalMunicipal
Cariño
Desafectación de bens

O Pleno do Concello de Cariño en sesión ordinaria celebrada en dia 27 de xaneiro de 2011 acordou a aprobación inicial da desafectación e declaración de como efectos non utilizable dun vehículo municipal matrícula C-6150-AS e número de identificación VSKL8016GKB2210, marca Nissan, modelo L.80.6.88 polo que se somete o expediente a información pública ós efectos de que os posibles interesados presenten as alegacions que consideren oportunas de conformidade co artigo 8 do Regulamento de Bens das entidades locais. En Cariño, a 6 de febreiro de 2012. A Alcaldesa. Haojie Serhir Languil
15/02/2012 | Administración LocalMunicipal
Curtis
Sustitución de funcións da Alcaldía

Por esta alcaldía ditouse no día de hoxe resolución co seguinte tenor literal: “En uso das competencias que me outorga a lexislación vixente, e de acordo coa Lei 30/1992 de 26 de novembro de Réxime Xurídico, das Administracións Públicas e Procedemento Administrativo Común, e a Lei 7/1985 de 2 de abril de Bases de Réxime Local, e demais lexislación concordante, E xa que durante os días 6, 7 e 8 do presente mes de febreiro é preciso que me ausente, tanto eu como o primeiro tenente de alcalde, 1-Delegar todas as miñas funcións no segundo tenente de alcalde, don Pablo Brañas Ares, os días 6, 7 e 8 de febreiro de 2012.2-Ordenar a publicación da presente resolución no Boletín Oficial da Provincia, en cumprimento do previsto na Lei”. Curtis, 3 de febreiro de 2012 O alcalde Javier Francisco Caínzos Vázquez
15/02/2012 | Administración LocalMunicipal
Santiago de Compostela
Urbanismo
Anuncio de información pública LAP/272/2011

D./D.ª ANTONIO BREA CASAS solicitou licenza de apertura para CAFETARÍA na PRAZA MATADOIRO (DO), 6-baixo, SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/272/2011 pode consultarse no Negociado de Aperturas deste Concello. Santiago de Compostela, 06 de febreiro de 2012. A concelleira delegada de Urbanismo, Vivenda, Rehabilitación e Cidade Histórica Asdo.: María Pardo Valdés
15/02/2012 | Administración LocalMunicipal
Santiago de Compostela
Urbanismo
Anuncio de información pública LAP/159/2011

CASA ARCE, SOCIEDAD LIMITADA solicitou licenza de apertura para CAFETARÍA DUNHA TAZA na RÚA CRUZ DE SAN PEDRO (DA), 2-baixo, SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas do 27 de agosto de 1982, sométese a información pública por un prazo de DEZ DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/159/2011 pode consultarse no Negociado de Aperturas deste Concello. Santiago de Compostela, 06 de febreiro de 2012. A concelleira delegada de Urbanismo, Vivenda, Rehabilitación e Cidade Histórica Asdo.: María Pardo Valdés
02/02/2012 | Administración LocalMunicipal
Santiago de Compostela
Urbanismo
Anuncio de información pública da modificación da Ordenanza do sistema de ordenación e regulación do servizo da ORA e aparcamento de residentes

O Pleno da Corporación, na sesión que tivo lugar o día 26 de xaneiro de 2012, aprobou inicialmente a MODIFICACIÓN DA ORDENANZA DO SISTEMA DE ORDENACIÓN E REGULACIÓN DO SERVIZO DA ORA E APARCAMENTO DE RESIDENTES. O expediente exponse ó público no departamento de Tráfico e Seguridade polo prazo de trinta días, contados desde o día seguinte ó da publicación deste anuncio no Boletín Oficial da Provincia, co obxecto de que os interesados poidan presentar as reclamacións e suxestións que xulguen oportunas. De acordo co establecido no artigo 49 c) da Lei de bases de réxime local, no caso de que non se presente ningunha reclamación ou suxerencia entenderase definitivamente adoptado o acordo ata entón provisional, levándose a cabo a publicación completa do texto, ós efectos da súa entrada en vigor que, en todo caso, non se producirá ata que non teña transcurrido o prazo previsto no artigo 65.2 da meritada norma. Santiago de Compostela, 31 de xaneiro de 2.012 O concelleiro delegado de Tráfico e Seguridade Asdo.: Albino Vázquez Aldrey
02/02/2012 | Administración LocalMunicipal
Cedeira
Caducidade e baixa de estranxeiros non comunitarios no padrón municipal de habitantes. (INE 111)

Resolución de Alcaldía núm.26 do 24.01.2012 A Lei orgánica 14/2003, de 20 de novembro, no seu artigo 3º modifica a Lei 7/1985, de 2 de abril, reguladora das bases de réxime local e introduce, entre outras, unha modificación no artigo 16 que establece a renovación periódica cada dous anos das inscricións de estranxeiros non comunitarios sen autorización de residencia permanente no Padrón Municipal de Habitantes e a caducidade de ditas inscricións, no caso de que o interesado non procedese a tal renovación. Neste caso, a caducidade poderá declararse sen necesidade de audiencia previa do interesado. Tendo en conta o resto da lexislación aplicable nesta materia e de acordo coa documentación xustificativa que consta en poder do Negociado de Estatística deste Concello, en uso das atribucións que me están conferidas, 1º.- Declarar a caducidade da/s inscrición/s no Padrón Municipal de Habitantes deste Concello das persoas que se relacionan a continuación, por non ter renovada a súa inscrición padronal transcorrido o prazo de dous anos e en consecuencia, acordar a práctica da/s correspondente/s baixa/s da súa inscrición no Padrón Municipal de Habitantes: 2º.- Estas baixas terán efecto na data de publicación da presente Resolución no Boletín Oficial da Provincia da Coruña.3º.- Publicar a presente Resolución no taboleiro de anuncios do Concello e no Boletín Oficial da Provincia da Coruña, para os efectos de dar coñecemento e notificar a mesma aos interesados. Contra a presente Resolución que pon fin á vía administrativa, poderá interpoñer os recursos seguintes: - Con carácter potestativo, o recurso de reposición ante o mesmo órgano que dictou este acordo, no prazo de un mes contado desde o día seguinte ó da notificación do presente acordo, nos termos dos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. - Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdicción contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. - Interpoñer directamente recurso contencioso-administrativo no prazo de dous meses contados a partir desde o día seguinte ao da notificación do presente acordo, na forma prevista na lexislación de dita xurisdicción contencioso-administrativa. - Interpoñer calquera outro recurso que estime procedente. Cedeira, 25 de xaneiro de 2012 O alcalde Leopoldo Rubido Ramonde
02/02/2012 | Administración LocalMunicipal
Culleredo
Economía, Facenda, Réxime Interior
Notificación edictal a posibles interesados incertos de interposición de recurso contencioso-administrativo de lesividade (PO 405/2011)

Por resolución da alcaldía, de data sete de novembro de dous mil once, acordóuse interpoñer recurso contencioso administrativo de lesividade contra as bases aprobadas polas sesións da Xunta de Goberno Local de datas 17/02/2010, 24/02/2010, 03/03/2010, 17/03/2010 e 14/04/2010 polas que se aproban as convocatorias e bases específicas da convocatoria de diversas prazas de consolidación de emprego temporal, e en concreto a base 5ª das citadas convocatorias. Ao amparo do artigo 49 da Lei da Xurisdición Contencioso Administrativa e en cumprimento do disposto no AUTO de data tres de xaneiro de dous mil doce, do xulgado do contencioso-administrativo número 4 de A Coruña, Procedemento Ordinario 405/2011, ditóuse resolución da Alcaldía, de data vinte de xaneiro de dous mil doce, pola se empraza a todas aquelas persoas que poidan ter interese no procedemento, por verse afectadas pola anulación da base 5ª das convocatorias e bases específicas da convocatoria das prazas de consolidación de emprego temporal a que se refire este recurso. Sinalando a posibilidade de persoarse no procedemento no prazo de nove días contados a partir do seguinte ao de publicación deste edicto. Así mesmo, notificar que o expediente atópase a disposición dos interesados na Secretaría do xulgado contencioso-administrativo número 4 de A Coruña. Culleredo, 25 de xaneiro de 2012 O ALCALDE-PRESIDENTE Julio Sacrstán de Diego
02/02/2012 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Promoción do Emprego
Publicación estatutos asociación autónomos 1,2,3/2011 da Coruña

Resolución do 28 de decembro da Xefatura Territorial da Coruña pola que fai público o depósito dos estatutos de tres asociaciós de autónomos TEXTO En cumprimento do disposto no artigo 4.2 do Decreto 406/2009 do 22 de outubro (DOG 12/11/2009) polo que se crea o Rexistro de Asociacións de Traballadoes Autónomos, fáise público que no Servizo de Promoción de emprego están depositados os estatutos das asociacións profesionais recollidas no anexo desta resolución A Coruña, 28 de decembro de 2011 O Xefe Territorial Luis Alberto Álvarez Freijido 1. Asociación de Autónomos da Hostelaría da Coruña. Ámbito territorial: provincia da Coruña. Especialidade subxectiva e obxectivos: a representación, defensa e a promoción dos intreses económicos, sociais, profesionais e de formación das persoas traballadoras autónomas asociadas. Ámbito funcional: a Asociación estará integrada polas persoas traballadoras autónomas que exerzan unha actividade profesional de hostelaría no ámbito da provincia da Coruña. Asinantes da acta de constitución: Héctor Cañete del Campo; Giuseppe Labanca Castro e Javier Braña López.2. Asociación Profesional de Redeiras “O Fieital” de Malpica. Ámbito territorial: provincia da Coruña. Especialidade subxectiva e obxectivos: a representación, defensa e a promoción dos intereses económicos, sociais, profesionais, culturais e de formación das persoas autónomas asociadas. Ambito funcional: a asociación, en función aos seus fins e do emprazamento do seu domicilio social, exercerá fundamentalmente as súas funcións no ámbito territorial da provincia da Coruña. Asinantes da acta de constitución: Carmen Pose Casal; Mercedes Martelo Mesura; Dolores Suárez Amigo; Isabel Ordóñez Alvez e Luisa Chouciño Casal.3. Asociación Local de Taxis de Ponteceso. Ámbito territorial: Localide de Ponteceso (A Coruña). Especialidade subxectiva e obxectivos: a representación e defensa dos seus afiliados, aprobacións dos programas e plans de actuación a nivel local e calesqueira outros que consideren apropiados para o desenvolvemento da asociación. Ámbito funcional: As persoas titulares dunha licencia municipal de taxi que desenvolva a súa actividade no ámbito local da asociación. Asinantes da acta de constitución: Enrique Varela Blanco e Jesús Souto Pose.
02/02/2012 | Administración LocalMunicipal
Carral
Delegación de funcións de Alcaldía na primeira tenente de alcalde

Don José Luís Fernández Mouriño, alcalde do Concello de Carral, INFORMA Que tendo previsto ausentarme do municipio entre os días 25 e 28 de xaneiro de 2012 por motivos persoais, e de conformidade co disposto no artigo 23.3 da Lei 7/85, de 2 de abril, Reguladora das bases de réxime local e co artigo 47 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, delego as funcións de alcaldía na primeira tenente de alcalde, Dona Florinda Duarte Gerpe. Carral, 24 de xaneiro de 2012 O alcalde José Luís Fernández Mouriño
02/02/2012 | Administración LocalMunicipal
Ferrol
Facenda e Patrimonio
Edito padrón venda ambulante feiróns Recimil, Magdalena e Inferniño (4º trimestre 2011)

O día 20/01/2012 aprobouse por decreto da Alcaldía o Padrón municipal de venda ambulante dos postos do Feirón de Recimil, Magdalena e Inferniño correspondente ó 4º trimestre do exercicio 2011. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: José Manuel Rey Varela
02/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28985. Legalización de instalaciones

CLAVE: DH W.15.28985 Isidro de la Cal-Fresco, S. L. con CIF B15034408, e con enderezo en Muelle de San Diego s/n.15006 A Coruña. Solicita AUTORIZACIÓN para legalización, na zona de do río Rosende, no lugar de Ermeade, na parroquia de Artes, no T. M. de Carballo. As obras solicitadas consisten na legalización dos edificios destinados a piscifactoria. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 24 de xaneiro do 2012. O xefe de servizo da Zona Galicia Norte Asdo.: Luís García Alonso.
02/02/2012 | Administración LocalMunicipal
A Coruña
Tesourería
Recadación da taxa por prestación do servizo de recollida e tratamento de lixo e residuos sólidos urbanos, de vivendas, exercicio 2012

Por Resolución da Tte. de Alcalde-Responsable da Área de Facenta e Administración Púclica, de data 24 de xaneiro de 2012, sinalouse o período de cobramento en voluntaria da Taxa pola prestación do servizo de recollida e tratamento de lixo e residuos sólidos urbanos, de vivendas, correspondente ás cuotas trimestrais do exercicio 2012, cuxa recaudación lle cómpre á Empresa Municipal de Aguas de La Coruña, S. A. (EMALCSA): 1º trimestre.- dende o 8 de febreiro ata el 1 de xuño de 2012 2º trimestre.- dende o 3 de abril ata o 3 de setembro de 2012 3º trimestre.- dende o 3 de xullo ata el 3 de decembro de 2012 4º trimestre.- dende o 2 de outubro de 2012 ata el 1 de marzo de 2013 Lugar de pago: Os obrigados ó pago podrán aboa-la taxa en: - Oficinas da Empresa Municipal de Aguas de La Coruña, SA (EMALCSA) - Conta/-s bancaria/-s de EMALCSA nas entidades financeiras Novagalicia Banco e Banco Pastor Débito por domiciliacións: O cobramento en voluntaria das liquidacións correctamente domiciliadas farase a través das respectivas Entidades Financeiras domiciliatarias. - O pagamento nas oficinas de EMALCSA poderá facerse en metálico ou mediante tarxeta ou na páxina web www.emalcsa.es - O pagamento a través das entidades financeiras Novagalicia Banco e Banco Pastor poderá facerse empregando calquera das modalidades que estas teñan dispoñibles. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación e 83 da Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 24 de xaneiro de 2012 O TTE. DE ALCALDE-RESPONSABLE DA ÁREA DE FACENDA E ADMINISTRACIÓN PÚBLICA Asdo.: Rosa María Gallego Neira
02/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.24127 Comunidade de Usuarios do lugar do Sisto - Concello de Rois

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 17 de xaneiro de 2012 e como resultado do expediente incoado ó efecto, outorgóuselle á Comunidade de Usuarios do Lugar do Sisto unha concesión dun caudal de auga de 0,52 l/s procedente de dous mananciais situados no lugar do Sisto, parroquia de Ribasar (Santa Mariña), no concello de Rois (A Coruña), con destino a uso doméstico. Número Expte.: DH. A15.24127 Santiago de Compostela, 17 de xaneiro de 2012 O subdirector xeral de Xestión do Dominio Público Hidráulico P. S. Res. Presidencia Augas Galicia 14/01/2012 A xefa do Servizo de Tramitación Técnico-Administrativa do Dominio Público Hidráulico Aboubaker Alucha Petculescu. Eumenio Cojo Cawthorne
02/02/2012 | Administración LocalMunicipal
Oleiros
Secretaría Xeral
Anuncio subvencións concedidas durante 2011 a entidades de mantemento de Oleiros

De conformidade co disposto no artigo 18 da Lei 38/2003, de 17 de novembro, xeral de subvencións, procédese a dar publicidade das subvencións a comunidades veciñais e entidades de conservación polo mantemento de zonas verdes concedidas por este Concello durante o ano 2011 e que corresponden á convocatoria realizada mediante resolución 3572/11 de 23 de setembro, con cargo á partida orzamentaria 10.171.489.00 publicada en prensa o 27 de setembro de 2011, e regulada pola Ordenanza específica publicada no BOP 237, de 14 de outubro de 2004. Oleiros, 25 de xaneiro do 2012 O alcalde Ángel García Seoane
02/02/2012 | Administración LocalMunicipal
Ribeira
Anuncio licenza de actividade

FINALIDADE DA LICENCIA DE ACTIVIDADE: Instalación de CAFÉ - BAR, (código 2.7.2. do catálogo de espectáculos públicos, actividades recreativas e establecementos públicos de Galicia). CLASIFICACIÓN DO SOLO: PLAN PARCIAL ABESADAS – B. SITUACIÓN: Rúa Campoamor esquina Rúa Estatuto, Riveira. SOLICITANTE: Roberto Maroño Vilaboa. AUTOR/A PROXECTO: José M. Dios Tomé. PROXECTO: Proxecto de Acondicionamento de Local Comercial para destinalo a CAFÉ-BAR visado polo C. O. E. T. I. DE A Coruña na data 21/12/10 / Certificado acreditativo de Illamento Acústico emitido pola empresa ESTABILIZA SERVICIOS DE INGENIERÍA DEL TERRENO S. L. / Documentación xustificativa de entrega dos RCDs producidos na obra emitida pola empresa PLANTA RECICLAJE NOROESTE S. L. ( PRENOR). En cumprimento do disposto no art.36.5 do Regulamento Xeral de Policía de Espectáculos e Actividades Recreativas sométese a información pública por un período de dez días hábiles, coa fin de que durante o mesmo – que comenzará a contarse desde o día seguinte ó da inserción do presente edicto no Boletín Oficial da Provincia - poidan examina-lo expediente, no negociado de urbanismo/ aperturas deste Concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Riveira, 23 de xaneiro de 2012.- O Alcalde, D. Manuel Ruíz Rivas.
02/02/2012 | Administración LocalMunicipal
Lousame
Publicación anuncio de aprobación provisional do orzamento municipal para o exercicio 2012

Aprobado inicialmente polo Pleno do Concello, con data 26 de xaneiro de 2012, o Orzamento Municipal para o exercicio económico 2012, así como o cadro de persoal e a relación de postos de traballo para o dito exercicio, ó abeiro do disposto no artigo 169.1 do Real Decreto 2/2004, e disposicións concordantes, exponse ó público na Secretaría deste Concello, polo prazo de quince días hábiles, que empezarán a contarse dende o día seguinte á inserción do presente anuncio no Boletín Oficial da Provincia, a fin de que durante o mesmo poidan formularse as reclamacións que se consideren oportunas, que se dirixirán o alcalde-presidente desta Corporación. No caso de non presentarse reclamacións, considerarase definitivamente aprobado o Orzamento. Lousame, 27 de xaneiro de 2012. O alcalde. Asdo.: José Santiago Freire Abeijón.
02/02/2012 | Administración LocalMunicipal
Pontedeume
Subvencións concedidas ano 2011

De conformidade co que se dispón no artigo 18 da Lei 38/2003, do 17 de novembro, xeral de subvencións e no artigo 30 do regulamento de desenvolvemento, aprobado polo Real decreto 887/2006, do 21 de xullo, procédese a dar publicidade ás subvencións de importe igual ou superior a 3.000,00 euros, concedidas por parte deste concello durante o ano 2011: Pontedeume, 23 de xaneiro de 2012 O alcalde Asdo.: Gabriel Torrente Piñeiro
03/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30069. Ampliación das pistas do aeroporto

ANUNCIO INFORMACIÓN PÚBLICA CLAVE: DH W.15.30069 A. E. N. A., con CIF Q-282200I-1 e con enderezo na rúa Peonías, n.º 12, edificio Piovera, 3.ª planta.28042 Madrid. Solicita AUTORIZACIÓN para ampliación aeroporto na zona de policía do río Regueiros, no lugar de Alvedro, na parroquia de Tarrío, no T. M. de Culleredo. As obras solicitadas consisten na ampliación da pista no aereporto de A Coruña. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 24 de xaneiro do 2012. O xefe de servizo da Zona Galicia Norte Asdo.: Luís García Alonso
03/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2011/331

Resolución do 16 de xaneiro de 2012, da Xefatura Territorial da Coruña, pola que se somete a información pública a petición de autorización da instalación eléctrica no concello de Vimianzo (expediente IN407A 2011/331). Aos efectos previstos na Lei 54/1997 do 27 de novembro (B. O. E. n.° 285), do sector eléctrico, e no título VII do Real Decreto 1955/2000, do 1 de decembro (B. O. E. n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: ELECTRA DEL GAYOSO, S. L. Domicilio social: Casais, 20, 15129 Vimianzo Denominación: retranqueo LMT Casais-Pasarela entre os apoios 13 e 14 Situación: concello de Vimianzo Características técnicas: • Retranqueo da liña aérea existente LMT Casais-Pasarela (Expte.51.500) a 20 kV, no tramo entre os apoios n.° 13 e 14, pola construcción dun viaducto da autovía Baio-Berdoias, mediante a instalación dunha liña soterrada a 20 kV, cunha lonxitude de 0,080 km, en conductor RHZ1-20L-18/30 KV 1x240 mm 2 Al, con orixe no apoio n.° 13 a substituír (coordenadas UMT, X: 496.559, 4.775.390) e final no novo apoio n.° 13B (coordenadas UTM, X: 496.555; Y: 4.775.466) a colocar anterior ó apoio existente n.° 14, manténdose o actual trazado da liña aérea nos tramos anterior e posterior á zona de retranqueo, no lugar de Gándara de Lamas, no concello de Vimianzo. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 16 de xaneiro de 2012. O/a xefe/a territorial Por vacante O xefe de Administración Industrial Art.39.3. Decreto 324/2009 (D. O. G. n.° 117, do 17/06/2009) Mario Jesus Oros Watt
03/02/2012 | Administración LocalProvincial
Deputación Provincial da Coruña
Intervención Xeral
Subvencións concedidas no 4º trimestre do 2011 aos concellos da provincia para proxectos de envellecemento activo (036A). Convocatoria 2011

SUBV. A CONCELLOS INTERESADOS NA REALIZACIÓN DE PROXECTOS DE ENVELLECEMENTO ACTIVO PARA AS PERSOAS MAIORES De conformidade co disposto no artigo 18 da Lei 38/2003, do 17 de novembro xeral de subvencións, no artigo 30 do regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13de xuño, de Subvencións de Galicia e finalmente, na base 56 das de execución do presuposto provincial, faise pública a relación das subvencións concedidas durante o ano 2011 dende 01/10/2011 ata 31/12/2011 As subvencións outorgadas imputáronse á partida 0701/232A/46201 do presuposto provincial. O importe total das subvencións outorgadas foi de 6.000,00 euros, e distribuíuse conforme ó seguinte detalle: A Coruña, 24 de Xaneiro de 2012 O/A presidente/a O/A Secretario/a Roger William Orjuela Dotes Fabian Ignacio Yolanda Teresa Zaoujal Okafor
03/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30082. Ampliación dun galpón

ANUNCIO INFORMACIÓN PÚBLICA CLAVE: DH W.15.30082 D. Julian Santos Melgar Flavia, con CIF XXXXXXXXX e con enderezo no lugar de Sobecos, n.º 12, Castro.15570 Narón. Solicita AUTORIZACIÓN para amliación dun almacen na zona de policía do río Novo, no lugar de Sobecos, na parroquia de Castro, no T. M. de Narón. As obras solicitadas consisten na legalización da ampliación dun almacen nunha superficie de 64,40m2 O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 24 de xaneiro do 2012. O xefe de servizo da Zona Galicia Norte Asdo.: Luís García Alonso
03/02/2012 | Administración LocalMunicipal
Sada
Secretaría
Adxudicación e formalización contrato da obra de “Formación de senda peonil e canalización de pluviais na estrada CP7508 Castelo a Meirás”, incluída no POS 2011

a) Organismo: CONCELLO DE SADA b) Dependencia que tramita o expediente: Departamento Contratación c) Número de expediente: 2011040 d) Dirección de Internet do perfil do contratante: hptt//www.contratosdegalicia.es a) Tipo: Obras b) Descrición do obxecto: “Formación senda peonil e canalización de pluviais na estrada CP7508 Castelo a Meirás, Sada” c) Categoría do contrato: CPV: 45233223 d) Medio publicación anuncio licitación: BOP nº 193 e e Perfil de contratante de data 10/10/2011 e Periódico “La Opinión” do 11/10/11 e) Data de publicación do anuncio de licitación: 10/10/2011 a) Tramitación: Urxente b) Procedemento: Aberto cun único criterio de adxudicación Prezo sen IVE: 33.212,47 € IVE: 5.978,24 € Total: 39.190,71 € a) Data: 30/12/2011 b) Contratista: EXCAVACIONES CERNADAS VALIÑA S. L. c) Importe de adxudicación: Importe neto: 23.663,88 € IVE: 4.259,50 € Importe total: 27.923,38 € 6.- DATA DE FORMALIZACION DO CONTRATO: 16/01/2012 Sada, 16 de xaneiro 2.012 O ALCALDE, Ernesto Anido Varela
03/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30174. Peche de parcela

CLAVE: DH W.15.30174 D. Ricardo Martínez González con CIF XXXXXXXXX, e con enderezo en Carretera de Castilla, nº 367-369, 1 º. 15572 Narón. Solicita AUTORIZACIÓN para peche, na zona de policía do río i/n, no lugar de Eiravedra, na parroquia de Sedes, no T. M. de Narón. As obras solicitadas consisten na peche de parcela mediante postes de tubo de aceiro e malla gandeira. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 25 de xaneiro do 2012. O xefe de servizo da Zona Galicia Norte Asdo.: Luís García Alonso.
03/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30086. Vivenda unifamiliar e outras obras

CLAVE: DH W.15.30086 D. Alejandro Beceiro Casas con CIF XXXXXXXXX, e con enderezo en Avda. del Pasaxe, nº 34, 2 º. 15006 A Coruña. Solicita AUTORIZACIÓN para vivenda, piscina e outras obras, na zona de Dominio Público Hidráulico e policía do río i/n, no lugar de Espiñeiro, na parroquia de Brexo, no T. M. de Cambre. As obras solicitadas consisten na construción dunha vivenda unifamiliar composta de planta baixa e alta, instalación dunha fosa séptica, caseta prefabricada e unha piscina; canalización de regato mediante tubaria de media caña; peche frontal. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 24 de xaneiro do 2012. O xefe de servizo da Zona Galicia Norte Asdo.: Luís García Alonso.